S-2622/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. maí 2021, á hendur J-kk-þgf P-kk-þgf J-kk-þgf, kt. [...], [...], [...], fyrir eftirtalin umferðarlagabrot, meðþvíað hafa:1. Miðvikudaginn 29. janúar 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist oxýkódon 255 ng/ml og tetrahýdrókannabínól 39 ng/ml) austur Vesturlandsveg í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 5. maí 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 68 ng/ml) um Snorrabraut í Reykjavík, við bensínstöð OB, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019

Verjandi ákærða krefst vægustu refsingar sem lög leyfa og hæfilegrar málsvarnarþóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. maí 2021, á ákærði nokkurn sakaferil að baki og hefur hann ítrekað unnið sér til refsingar fyrir samskonar brot og hann er nú sakfelldur fyrir. Á kærði gekkst undir lögreglustjórasátt 16. júní 2020 fyrir ölvunarakstur og akstur án þess að hafa ökuskírteini meðferðis. Jafnframt var ákærði sviptur ökurétti í 15 mánuði frá þeim degi að telja. Ákærði gekkst undir lögreglustjórasátt 1. júlí 2013 fyrir ölvunarakstur, akstur undir áhrifum ávana- og fíkniefna og fyrir að hafa ekið án þess að hafa endurnýjað ökuskírteini. Ákærði var einnig sviptur ökurétti í 4 ár frá þeim degi að telja. Á kærði gekkst undir lögreglustjórasátt á ný 30. nóvember 2015 fyrir að hafa ekið sviptur ökurétti. Með dómi 12. október 2016 var ákærði dæmdur í 45 daga fangelsi fyrir sviptingarakstur og akstur undir áhrifum ávana- og fíkniefna og var sviptur ökurétti ævilangt. Með dómi 30. nóvember 2016 var ákærða gerður hegningarauki við framangreindan dóm frá 12 október það sama ár. Ákærði var dæmdur í 105 daga fangelsi 13. september 2017 fyrir ölvunarakstur og akstur sviptur ökurétti. Með dóminum var dæmd upp reynslulausn sem ákærði hlaut 1. mars 2017 í eitt ár á 30 daga eftirstöðvum refsingar samkvæmt dómum 12. október og 30. nóvember 2016. Nú síðast var ákærði dæmdur í tveggja ára fangelsi með dómi 17. desember 2019 fyrir brot gegn vopnalögum, fíkniefnalögum, lögreglulögum og umferðarlögum, meðal annars fyrir ölvunarakstur, akstur undir áhrifum ávana- og fíkniefna og sviptur ökurétti. Sakaferill ákærða kemur að öðru leyti ekki til skoðunar við ákvörðun refsingar nú.

Við ákvörðun refsingar í máli þessu verður miðað við að ákærði hafi nú í sjötta sinn gerst sekur um akstur undir áhrifum áfengis og/eða ávana- og fíkniefna en í fimmta sinn um akstur sviptur ökurétti, allt innan ítrekunartíma í skilningi 71. gr. almennra hegningarlaga nr. 19/1940. Í máli verjanda ákærða við fyrirtöku málsins í dag kom fram að ákærði hafi snúið við blaðinu. Hann sé hættur að neyta áfengis- og vímuefna og hyggist beina sjónum sínum að öðrum og uppbyggilegri hlutum. Hann eigi tvö börn, tveggja og fjögurra ára, og hafi nýverið stofnað fyrirtæki með konu sinni. Við ákvörðun refsingar verður einkum litið til þess að ákærði játaði brot sín greiðlega fyrir dómi og verður það virt honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 9 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur, að meðtöldum virðisaukaskatti, og 269.394 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf P-kk-nf J-kk-nf, sæti fangelsi í 9 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur og 269.394 krónur í annan sakarkostnað.

A-kvk-nf S-kvk-nf